Verval 'n bitter pil | Netwerk24
Verval 'n bitter pil
Bethlehem was nog altyd vir my spesiaal, omdat ek hier gebore is.
Toe ek 'n kind was, het ons gereeld hier deurgery. My ouers het vir my plekke uit my kinderdae gewys, soos die eerste huis waarin ek gewoon het, my ma se winkeltjie en die hospitaal waarin ek gebore is.
Danksy die natuurskoon word die omgewing nog altyd hoog aangeslaan as 'n toeristebestemming.
Vandag is dit 'n bitter pil om te sluk hoe die plek agteruit gegaan het. Hoeveel keer moet betogers nog vra vir dienslewering om te verbeter? Hoeveel keer moet 'n mens kla oor swak paaie voordat iets daaraan gedoen word?
Ons is dankbaar vir die ingryping van die munisipaliteit om die paaie te probeer herstel. Kom ons hoop dit hou en die gate word nie met die eerste reën weer groter nie.